ai4bharat/Pralekha huggingface dataset:
وزارات ثقافت
آرکیالوجیکل سروے آف انڈیا پرانہ قلعہ میں ازسر نو کھدائی کے لیے تیار
اہم باتیں
- اس مرتبہ کی جانے والی کھدائی ملنے والےباقیات کی اسٹریٹی گرافی کو سمجھنے پر مرتکز ہے۔
- پرانہ قلعہ میں کھدائی کا یہ تیسری موقع ہے
آرکیالوجیکل سروے آف انڈیا  ایک مرتبہ پھر دہلی کے پرانہ قلعہ میں کھدائی کے لیے تیار ہے۔ یہ کھدائی جناب وسنت سورنکار کی نگرانی میں انجام دی جائے گی اور 2013-14 اور 2017-18 میں ہوئی کھدائی کےبعد پرانہ قلعہ میں کھدائی کا یہ تیسرا موقع ہوگا۔
اس نئی کھدائی کا مقصد پچھلی مرتبہ کی گئی کھدائی کے نتیجہ میں حاصل ہوئے باقیات کی نمائش اور تحفظ ہے۔پچھلی مرتبہ کی گئی کھدائی میں موریہ عہد کے شواہد پائے گئے تھے۔ اس مرتبہ کی کھدائی کے دوران، پائے جانے والے باقیات کی اسٹریٹی گرافی کو سمجھنے پر توجہ مرکوز کی جائے گی۔ اس سے قبل کی گئیں کھدائیوں میں، اندرپرستھ کی قدیم بستی کے طورپر شناخت شدہ، پرانہ قلعہ میں مسلسل 2500 برسوں تک انسانی بستی کے ہونے کی تصدیق کی گئی تھی۔
اس سے قبل کی کھدائیوں میں حاصل ہوئے نوادرات میں 900 قبل مسیح کے برتن شامل ہیں، اس میں موریہ عہد سے لے کر شنگ، کشان، گپت، راجپوت، سلطنت اور مغلیہ عہد کے برتن شامل ہیں۔ کھدائی میں ملنے والے نوادرات جیسے درانتی، پھل یا سبزی کاٹنے والا چھوٹا چاقو، مٹی کے کھلونے، بھٹے پر پکی ہوئی اینٹیں، موتیوں کی مالا، مٹی کی مورتیاں، مہریں اور سودے، وغیرہ کی نمائش قلعہ کے احاطہ میں آثار قدیمہ کے میوزیم میں کی گئی ہے۔
16ویں صدی کا پرانہ قلعہ شیرشاہ سوری اور دوسرے مغل بادشاہ ہمایوں کے ذریعہ تعمیر کیا گیا تھا۔ یہ قلعہ ایک ایسی جگہ پر قائم ہے جس کی تاریخ ہزاروں برسوں پر محیط ہے۔ پدم وبھوشن پروفیسر بی بی لال نے بھی قلعہ اور اس کے احاطہ کے اندر سال 1954 اور 1969-73 میں کھدائی کا کام انجام دیا تھا۔
ریلوے کی وزارت
انڈین ریلوے نے یونائیٹڈ اسٹیٹس ایجنسی فار انٹرنیشنل ڈیولپمنٹ / انڈیا  کے ساتھ ایک مفاہمت نامے پر دستخط کئے
مفاہمت نامے کے مطابق یو ایس اے آئی ڈی / انڈیا کا صاف ستھری توانائی اور توانائی کی صلاحیت سے متعلق سولیوشنز کے بارے میں تعاون حاصل کیا جائے گا
اس کوشش کا مقصد مشن نیٹ زیرو کاربن اخراج کا ہدف حاصل کرنے کے لئے انڈین ریلویز کے کاربن کے اخراج کو کم کرنا ہے
انڈین ریلویز  سال 2030 تک نیٹ زیرو کاربن اخراج کا مقصد حاصل کرنے کے لئے سرگرمی کے ساتھ کام کر رہا ہے۔
کاربن کا اخراج کم کرنے کے لئے اپنی عہد بندی کے ایک حصے کے طور پر انڈین ریلویز کئی اقدامات کر رہا ہے۔ اس سلسلے میں قابل تجدید توانائی اور توانائی کی بہتر صلاحیت حاصل کرنے کے بارے میں تعاون کے لئے حکومت ہند کے انڈین ریلویز اور یونائیٹڈ اسٹیٹس ایجنسی فار انٹرنیشنل ڈیولپمنٹ / انڈیا  کے درمیان 14 جون 2023 کو ایک مفاہمت نامے پر دستخط کئے گئے ہیں۔ مفاہمت نامے پر انڈین ریلویز کے ریلوے بورڈ کے رکن ، جناب نوین گلاٹی نے اور یو ایس اے آئی ڈی کی ڈپٹی ایڈمنسٹریٹر محترمہ ایزابیل کولمین نے ریلوے بورڈ کے چیئر مین اور سی ای او جناب انل کمار لاہوتی کی موجودگی میں دستخط کئے۔
یو ایس اے آئی ڈی حکومت امریکہ کی ایک ایجنسی ہے، جو اقتصادی ترقی ، زراعت اور تجارت ، صاف ستھری توانائی، آب وہوا کی تبدیلی کے اثرات کو کم کرنے اور اس کے لئے مناسب طریقے اختیار کرنے، عالمی صحت ، جمہوریت اور تنازعات کو کم کرنے اور ان کا بندو بست کرنے میں تعاون کرنے اور انسانیت کے ناطے امداد فراہم کراتے ہوئے بین الاقوامی ترقی کے لئے مدد فراہم کراتی ہے اور اپنے مشن مقاصد کو آگے بڑھاتی ہے۔
اس مفاہمت نامے کے ذریعہ انڈین ریلویز کو تکنیکی مدد اور تعاون فراہم کرایا جائے گا۔ موٹے طور پر مفاہمت نامے میں درج ذیل شعبے شامل ہیں، لیکن یہ انہیں شعبوں تک محدود نہیں ہیں:۔
- انڈین ریلویز کے لئے صاف ستھری توانائی سمیت ، توانائی کے سلسلے میں طویل مدتی منصوبہ بندی۔
- انڈین ریلویز کی عمارتوں کے لئے توانائی کی صلاحیت والی پالیسی اور ایکشن پلان تیار کرنا۔
- انڈین ریلویز کے نیٹ زیرو ویژن کو حاصل کرنے کے واسطے صاف ستھری توانائی کے حصول کی منصوبہ بندی۔
- ضابطہ کاری اور نفاذ سے متعلق رکاوٹوں کو دور کرنے کے لئے تکنیکی مدد۔
- نظام کے موافق اور بڑے پیمانے پر قابل تجدید حصولیابی کے لئے ٹینڈر ڈیزائن کرنے اور اس کے بندو بست کے لئے مدد۔
- ای- موبیلٹی کی ترقی میں انڈین ریلویز کی مدد کرنا۔
- فیلڈ کے دوروں اور اسٹڈی ٹورز  سمیت مذکورہ شناخت شدہ شعبوں میں صلاحیت سازی کے پروگرام چلانا اور مل کر تقریبات، کانفرنسوں کا اہتمام کرنا۔
یو ایس اے آئی ڈی / انڈیا کے ساتھ انڈین ریلویز کا یہ تعاون سال 2030 تک نیٹ زیرو کاربن اخراج کا مقصد حاصل کرنے میں انڈین ریلویز کی مدد کرنے کے سلسلے میں بہت کارگر ثابت ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-6418
(Visitor Counter : 59
وزارت خزانہ
سرکاری اسٹاک 2027 اورسرکاری اسٹاک 2028 ،سرکاری اسٹاک2034نیزسرکاری اسٹاک کی دوہزار پچپن نیلامی پرمبنی فروخت (ازسرنواجرأ
نئی دہلی 02 دسمبر۔حکومت ہند نے 3000 کروڑ روپے  کی نوٹیفائڈ رقم کے لئے قیمتوں پر مبنی نیلامی کے توسط سے 8.24فیصد سرکاری اسٹاک 2027 کی فروخت ، چار ہزار کروڑروپے  کی نوٹیفائڈ رقم کے لئے قیمتوں پر مبنی نیلامی کے توسط سے 7.17فیصد سرکاری اسٹاک 2028  دوہزار کروڑروپے  کی رقم کے لئے قیمتوں پر مبنی نیلامی کے توسط سے 7.50 فیصد کے سرکاری اسٹاک 2034  تین ہزار کروڑروپے  کی رقم کے لئے قیمتوں پر مبنی نیلامی کے توسط سے 7.72 فیصد کے سرکاری اسٹاک 2055 کی فروخت کااعلان کیا ہے ۔ 12ہزارکروڑروپے کی مقررہ حدود کے ساتھ جو مجموعی نوٹیفائی رقم بنتی ہے ، حکومت ہند کے پاس یہ متبادل دستیاب ہوگا کہ وہ کسی ایک یا مذکورہ تمسکات میں سے ایک سے زائد کے سلسلے میں ایک ہزار کروڑروپے کا اضافی شرح تعاون اپنے پاس روک سکے۔یہ نیلامی ملٹی پل پرائز میتھڈ یا کثیر النوع قیمتوں پر مبنی طریق کار اپنا کر انجام دی جائے گی۔ یہ نیلامی ریزروبینک آف انڈیا ، ممبئی دفتر ،فورٹ ممبئی کے ذریعہ سات دسمبر 2018  عمل میں آنی ہے۔
مذکورہ اسٹاکوں کی فروخت کی نوٹیفائڈ رقم کا پانچ فیصد تک کا حصہ سرکاری تمسکات کی نیلامی میں نافذ العمل غیر مسابقتی بولی لگنے کی سہولت کے مطابق مستحق افراد اور اداروں کے حق میں مختص کیا جائے گا۔
دونوں یعنی نیلامی سے معلق مسابقتی اور غیر مسابقتی بولیاں سات دسمبر 2018 کو ریزروبینک آف انڈیا کے کور بینکنگ سولیوشن  کے نظام پر الیکٹرانک شکل میں پیش کی جانی چاہئیں ۔ غیر مسابقتی بولیوں کو صبح ساڑھے دس بجے سے لے کر ساڑھے گیارہ بجے کے درمیان پیش کیا جانا لازمی ہے اورمسابقتی بولیوں کو صبح ساڑھے دس بجے سے لے کر دوپہر بارہ بجے کے درمیان پیش کیا جاسکے گا۔
نیلامیوں کے نتائج کا اعلان سات دسمبر 2018  کردیا جائے گا اور کامیاب طور سے بولی لگانے والوں کی جانب سے ادائیگی دس دسمبر 2018  عمل میں آئے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-6031
(Visitor Counter : 23
صدر جمہوریہ کا سکریٹریٹ
کھنٹی میں آدیواسی امور کی مرکزی وزارت کے زیر اہتمام خواتین کانفرنس کا انعقاد
صدر جمہوریہ ہند محترمہ دروپدی مرمو نے آج  جھارکھنڈ کے کھونٹی میں آدیواسی امور کی مرکزی وزارت کے ذریعہ منعقدہ خواتین کانفرنس میں شرکت کی اور اس سے خطاب کیا۔
مجمع سے خطاب کرتے ہوئے صدر جمہوریہ نے کہا کہ ایک خاتون ہونا یا قبائلی معاشرے میں پیدا ہونا کوئی نقصان نہیں ہے۔ انہوں نے کہا کہ ہمارے ملک میں خواتین کی خدمات کی بے شمار متاثر کن مثالیں موجود ہیں اور خواتین نے سماجی اصلاحات، سیاست، معیشت، تعلیم، سائنس اور تحقیق، کاروبار، کھیل اور فوجی افواج اور بہت سے دیگر شعبوں میں گراں قدر خدمات انجام دی ہیں۔ انہوں نے کہا کہ کسی بھی شعبے میں کامیاب ہونے کے لیے بہت ضروری ہے کہ وہ اپنی صلاحیتوں کو پہچانیں اور خود کو دوسروں کے پیمانے پر پرکھیں۔ انہوں نے خواتین پر زور دیا کہ وہ اپنے اندر موجود لامحدود طاقت کو بیدار کریں۔
صدر جمہوریہ نے کہا کہ خواتین کو بااختیار بنانے کے سماجی اور معاشی دونوں پہلو یکساں اہمیت کے حامل ہیں۔ انہوں نے کہا کہ جھارکھنڈ کی محنتی بہنیں اور بیٹیاں ریاست کی معیشت کے ساتھ ساتھ ملک کی اقتصادی ترقی میں بھی اہم کردار ادا کرنے کی صلاحیت رکھتی ہیں۔ انہوں نے ان پر زور دیا کہ وہ اپنی صلاحیتوں کو پہچانیں اور اعتماد کے ساتھ آگے بڑھیں۔
صدر جمہوریہ نے کہا کہ خواتین کی طاقت جھارکھنڈ کی دیہی معیشت کو توانائی فراہم کرتی ہے۔ اس لیے جھارکھنڈ میں زیادہ سے زیادہ خواتین کو سیلف ہیلپ گروپس سے جوڑنا اور ان کی ہنرمندی کی ترقی کے ذریعہ روزگار فراہم کرنا بہت ضروری ہے۔ انہوں نے اس اعتماد کا اظہار کیا کہ اس کانفرنس کے ذریعے خواتین اپنے حقوق اور حکومت کی جانب سے ان کے مفاد میں چلائی جانے والی مختلف اسکیموں کے بارے میں مزید آگاہی حاصل کریں گی۔
صدر مملکت نے کہا کہ قبائلی معاشرہ کئی شعبوں میں مثالی مثالیں پیش کرتا ہے۔ ان میں سے ایک قبائلی معاشرے میں جہیز کے نظام کا عدم رواج ہے۔ انہوں نے نشاندہی کی کہ ہمارے معاشرے میں بہت سے لوگ، یہاں تک کہ تعلیم یافتہ لوگ بھی، آج تک جہیز کے نظام کو نہیں چھوڑ سکے ہیں۔
صدر جمہوریہ کا خطاب پڑھنے کے لیے یہاں کلک کریں۔
وزارت دفاع
ہندوستان، جاپان اور امریکہ کے درمیان بحری مشقیں مالابار2019
نئی دہلی،25؍ ستمبر،ہندوستان ، جاپان اور امریکہ کے درمیان بحری مشقیں مالا بار 26 ستمبر سے 4 اکتوبر 2019 کے درمیان جاپان کے ساحلی سمندر پر شروع ہورہی ہیں۔ تین ملکوں کی بحری مشقوں میں بحری جہاز حصہ لیں گے اور یہ 23 ویں بحری مشقیں ہوں گی۔ ان بحری مشقوں میں حصہ لینے کے لئے ملک میں ہی ڈیزائن کئے گئے دو فرنٹ لائن اور ہندوستان میں تیار کئے گئے بحری جہاز ، کثیر مقصدی گائڈڈ میزائل سے نصب جہاز سہیادری اور اے ایس ڈبلیو کورویٹ کلٹن جاپان کے ساسیبو ساحل پر پہنچ گئے ہیں ،فلیگ آفیسر کمانڈنگ ایسٹرن فلیٹ ریئر ایڈمیرل سورج بیری بحری مشقوں میں ہندوستان کی نمائندگی کریں گے۔ان جہازوں کے علاوہ بحری مشقوں میں حصہ لینے کے لئے ایک پی-81 لانگ رینج میری ٹائم گشتی طیارہ بھی جاپان پہنچ گیا ہے۔ ان بحری مشقوں میں امریکی بحریہ کی نمائندگی یو ایس ایس میک کیمپ ویل کرے گی ، جو لاس اینجلس کلاس کی آبدوز ہے۔ اس کے علاوہ ایک پی-8 اے لانگ رینج میری ٹائم گشتی طیارہ بھی حصہ لے گا۔ جے ایم ایس ڈی ایف اپنے اوزو مو کلا س کے ہیلی کاپٹر ڈیسٹرائر جے ایس کاگا، گائڈڈ میزائل ڈیسٹرائرس جے ایس سیمی ڈیئر اور چوکائی کے علاوہ ایک پی-1 لانگ رینج میری ٹائم گشتی طیارے کے ساتھ ان بحری مشقوں میں حصہ لے گا۔
مالا بار 2019 نامی بحری مشقوں سے ہندوستان ، جاپان اور امریکہ کی بحریہ کے درمیان تعاون مزید مستحکم ہوگا اور مشترکہ قدروں اور اصولوں کی بنیاد پر انٹر آپریبلٹی میں اضافہ ہوگا۔ بحریہ مشقوں میں آئی این جہا زوں اور طیاروں کی شرکت سے تینوں ملکوں کے درمیان بحری رشتے مضبوط ہوں گے اور خطے میں سلامتی اور استحکام کو فروغ دینے میں مدد ملے گی۔
۔۔۔۔۔۔۔۔۔۔۔۔۔۔

U-4335
(Visitor Counter : 104
وزارت اطلاعات ونشریات
دوردرشن نے اپنے آنے والے میگا شو ’سوراج‘ کا پرومو لانچ کیا
ہندوستان کی آزادی کے 75 ویں سال میں جب ملک عزت مآب وزیر اعظم جناب نریندر مودی جی کی بصیرت افروز قیادت میں ’آزادی کا امرت مہوتسو‘ منا رہا ہے، دور درشن بھی ہندوستان کے پبلک سروس براڈکاسٹر کے طور پر اپنے مینڈیٹ کو پورا کرتے ہوئے متعدد نئے اعلیٰ معیار کے سیریل کے آغاز کے ساتھ ”نئے بھارت کا نیا دور درشن“ کے تھیم پر مبنی ایک بڑی تبدیلی سے گزر رہا ہے۔
دوردرشن ”سوراج- بھارت کے سوتنترتا سنگرام کی سمگرا گاتھا“ کے عنوان سے ایک میگا تاریخی شو نشر کرنے والا ہے۔ شو کی تعارف کے طور پر، مرکزی وزیر اطلاعات و نشریات اور نوجوانوں کے امور و کھیل، جناب انوراگ سنگھ ٹھاکر کے ذریعہ آج آکاشوانی بھون، نئی دہلی میں منعقدہ ایک پروگرام میں اس کا پرومو لانچ کیا گیا۔
سوراج کو 14 اگست 2022 کو ڈی ڈی نیشنل پر ہندی میں اور اس کے بعد دور درشن کے علاقائی نیٹ ورک پر ٹیلی کاسٹ کے لیے کئی علاقائی زبانوں میں لانچ کیا جانا ہے۔ اس کا آڈیو ورژن آل انڈیا ریڈیو نیٹ ورک پر بھی نشر کیا جائے گا۔
پرومو لانچ کے دوران اظہار خیال کرتے ہوئے، اطلاعات و نشریات اور نوجوانوں کے امور و کھیل کے مرکزی وزیر، جناب انوراگ سنگھ ٹھاکر نے کہا کہ ”پرومو نہ صرف اس کی ایک جھلک ہے جس کا تصور آزادی کی جدوجہد کے دوران کیا گیا تھا بلکہ یہ اس بات کی بھی ایک جھلک ہے کہ نئے انڈیا کا نیا دور درشن کیسا ہوگا۔ انھوں نے کہا کہ چترہار سے لے کر سماچار تک ڈی ڈی کے پروگراموں میں معیار ہوتا تھا۔ وزیر نے مزید کہا کہ ہم اس بات کو یقینی بنائیں گے کہ آنے والے سالوں میں اس میں مزید اضافہ کیا جائے۔ انھوں نے کووڈ-19 عالمی وبا کے باوجود اپنا کام جاری رکھنے کے لیے سوراج کی تحقیق اور مشاورتی ٹیم کی کوششوں کی تعریف کی۔ انھوں نے اس بات پر بھی زور دیا کہ 10 زبانوں میں سوراج کا ٹیلی کاسٹ سب کے لیے اس کی رسائی کو بڑھا دے گا۔ وزیر نے کامیاب لانچ پر دور درشن اور آل انڈیا ریڈیو کی پوری ٹیم کو مبارکباد دی۔
آئی اینڈ بی کی وزارت کے سکریٹری، جناب اپوروا چندرا، جنھوں نے لانچنگ تقریب میں بھی شرکت کی، کہا، ”آزادی کا امرت مہوتسو کے موقع پر، یہ بڑی خوشی کی بات ہے کہ سیریل کے ذریعے ان نوجوانوں کے تعاون کے بارے میں معلوم ہوگا جنھوں نے جدوجہد آزادی میں قربانیاں دیں۔ انھوں نے یہ بھی کہا کہ پرسار بھارتی اپنے ناظرین کے لیے اس طرح کے اعلیٰ معیار کے سیریل کے ذریعے صحت بخش تفریح کے اپنے ہدف کو پورا کر رہی ہے۔
ممبر، سوراج ایڈوائزری کمیٹی، جناب جواہر لال کول نے اپنے خطاب میں اس نکتے پر زور دیا کہ ہندوستان کی جدوجہد آزادی کے تمام خطوں کے گمنام اور غیر معروف ہیروز کو سوراج کے لیے ان کی عظیم قربانی کے لیے یاد کیا جانا چاہیے۔ انھوں نے کہا کہ سوراج ایڈوائزری کمیٹی کی گہری تحقیق اور مطالعہ نے سیریل کی تیاری کے لیے مواد کو تقویت بخشی ہے۔
یہ پرومو سی ای او، پرسار بھارتی اور ڈی جی، دور درشن، جناب مینک کمار اگروال، رکن ، پرسار بھارتی، جناب ڈی پی ایس نیگی، ڈی جی، اے آئی آر، جناب این وی ریڈی اور دیگر معززین کی موجودگی میں لانچ کیا گیا۔ اپنے اعلیٰ تکنیکی پیداواری معیار اور ایک متاثر کن بیانیہ کے ساتھ، سوراج یقینی طور پر ہر ہندوستانی کے دل کو فخر سے بھر دے گا!
سوراج کا پرومو دیکھنے کے لیے یہاں کلک کریں۔
بہت چھوٹی، چھوٹی اور درمیانی صنعتوں کی وزارت
کامیابی کی کہانی:این ایس آئی سی کی سنگل پوائنٹ رجسٹریشن اسکیم  خواہشمند فلم سازوں کو ان کے خوابوں کی تعبیر حاصل کرنے میں مددگار
نئی دہلی،24جنوری ،2022
جناب دیو آشیش پرومود کمار کا تعلق اترپردیش کے آگرہ شہر سے ہے۔ این ایس آئی سی کے ایم ایس ایم ای کے سنگل پوائنٹ رجسٹریشن سسٹم کے ذریعہ وہ فلم ساز بننے کے اپنے خواب کے بے حد قریب پہنچ گئے ہیں۔انہوں نے نوائیڈا ایکسپو میں حصہ لیا ،جہاں انہیں ایم ایس ایم ای کی وزارت کی اسکیموں کے بارے میں پتہ چلا اور وہاں انہوں نے ٹرسٹ میڈیا انٹرٹینمنٹ کے نام سے اپنی فرم کو ایم ایس ایم ای کے تحت رجسٹر کرالیا۔وزارت نے دیو آشیش کے تجارتی سفر میں ایک اہم کردار ادا کیا۔ وہ کہتے ہیں،’’مجھے این ایس آئی سی کی سنگل پوائنٹ رجسٹریشن اسکیم کے بارے میں بتایا گیا تھا۔اس کی اسکیم کی وجہ سے آج میرا انٹرپرائیز ٹینڈر فائل کرنے کے قابل ہے اور میں ٹی سیریز اور زی میوزک کمپنیون کے ساتھ تعاون کرنے کے قابل بن سکا ہوں۔’’ چاہے وہ مینوفیکچرنگ ہو، سروس ہو یا ریٹیل ہو انٹرپرینیورشپ کا دائرہ وسیع ہے ، کسی کو صرف خواب دیکھنے اور لگن کے ساتھ آگے بڑھنے کی ضرورت ہے۔
ش ح ۔ا م۔
U:684
(Visitor Counter : 89
وزیراعظم کا دفتر
وزیراعظم جناب نریندر مودی اورورلڈ ہیلتھ آرگنائزیشن  کے
ڈائرکٹر جنرل عزت مآب ڈاکٹر ٹیڈروس ادھانوم گھیبری ایسس کے درمیان
فون پر بات چیت
نئی دلی، 11؍ نومبر،وزیراعظم جناب نریندر مودی نے آج ورلڈ ہیلتھ آرگنائزیشن  کے ڈائرکٹر جنرل عزت مآب ڈاکٹر ٹیڈروس ادھانوم گھیبری ایسس سے ٹیلیفون پر بات کی۔
وزیراعظم نے کووڈ-19 وبائی مرض کے تئیں عالمی معاونت فراہم کرنے میں ڈبلیو ایچ او کے اہم رول کی ستائش کی۔ انہوں نے اس بات پر زور دیا کہ دیگر امراض کے خلاف لڑائی میں بھی کسی قسم کی کوتاہی نہیں برتی جانی چاہئے اورترقی پذیر ممالک کے صحت سے متعلق نظام میں ڈبلیو ایچ اوکے تعاون کی اہمیت کی تعریف کی۔
ڈائرکٹر جنرل نے ڈبلیو ایچ او اور ہندوستانی طبی حکام کے درمیان قریبی اور مسلسل تعاون پر زور دیا اور خاص کر ہندوستان کی گھریلو پہل جیسے آیوشمان بھارت اسکیم اور تپ دق کے خلاف ہندوستان کی مہم کی تعریف کی۔ انہوں نے کہا کہ ہندوستان نے عالمی صحت سے متعلق امور میں اہم رول ادا کیا ہے۔
وزیراعظم اورڈائرکٹر جنرل نے روایتی ادویاتی نظام کی قدر، خاص کر عالمی آبادی کی صحت اور ان کی قوت مدافعت میں اضافہ کرنے پر نتیجہ خیز بات چیت کی۔ انہوں نے ہولسٹک پروٹوکول کے ذریعے روایتی ادویاتی حل کو جدیدطبی روایات سے مربوط کرنے اوروقت کی کسوٹی پر کھرا اترنے والی روایتی دواؤں اور طور طریقوں کی محتاط طریقے سے سائنسی تصدیق کی ضرورت پر اتفاق کیا۔
ڈائرکٹر جنرل نے کہا کہ روایتی دواؤں کی اب تک مناسب حوصلہ افزائی نہیں کی گئی ہے اور کہا کہ ڈبلیو ایچ او اس شعبے میں تحقیق، تربیت اور بہتر طورطریقوں کو شیئر کرنے پر سرگرمی سے کام کر رہا ہے۔
وزیراعظم نے ان کوششوں کی تعریف کی اور ڈائرکٹر جنرل کو ‘ کووڈ-19 کے لئے آیوروید’ کی تھیم کے تحت 13نومبر کو ہندوستان میں منعقد ہونے جا رہے آیوروید دیوس کی منصوبہ بندی کے بارےمیں بتایا۔
وزیراعظم اور ڈائرکٹر جنرل نے کووڈ-19 وبائی مرض کے خلاف جاری عالمی شراکت داری پر بھی بات چیت کی۔ اس سلسلے میں ڈائرکٹر جنرل نے خصوصی طور پر انسانیت کے مفاد کے لئےٹیکہ اور فارماسیوٹیکلس کی پیداوار میں ہندوستان کی قائدانہ صلاحیتوں کو بروئے کا رلانے کے لئے وزیراعظم مودی کے عہد کی تعریف کی۔
وزیراعظم کا دفتر
وزیر اعظم نے احمدآباد میں ایک زیر تعمیر عمارت میں پیش آئے حادثے کے نتیجہ میں لاحق ہوئے جانی اتلاف پر رنج و غم کا اظہار کیا
وزیر اعظم جناب نریندر مودی نے احمد آباد میں ایک زیر تعمیر عمارت میں پیش آئے حادثے کے نتیجہ میں لاحق ہوئے جانی اتلاف پر گہرے رنج و غم کا اظہار کیا ہے۔ جناب مودی نے کہا کہ مقامی انتظامیہ متاثرین کو تمام تر ممکنہ امداد فراہم کر رہی ہے۔
وزیر اعظم کے دفتر نے ٹوئیٹ کیا؛
’’احمدآباد میں ایک زیر تعمیر عمارت میں پیش آیا حادثہ افسوسناک ہے۔ اس حادثے میں اپنے کنبہ اراکین کھو دینے والوں سے تعزیت کا اظہار کرتا ہوں۔ میں امید کرتا ہوں کہ مجروحین جلد از جلد صحتیاب ہوجائیں۔ مقامی انتظامیہ متاثرین کو تمام تر ممکنہ امداد فراہم کر رہی ہے۔‘‘
الیکٹرانکس اور اطلاعات تکنالوجی کی وزارت
آروگیہ سیتو ڈیٹا کے لیے پروٹوکول
الیکٹرانکس اور اطلاعاتی ٹیکنالوجی کے وزیر مملکت جناب راجیو چندر شیکھر نے آج لوک سبھا میں ایک سوال کے تحریری جواب میں بتایا کہ ڈیزاسٹر مینجمنٹ ایکٹ، 2005 کے تحت تشکیل دی گئی قومی ایگزیکٹو کمیٹی نے، ایکٹ کی دفعہ10 کی ذیلی دفعہ  کی شق  اور  کے ذریعے اسے عطا کردہ اختیارات کا استعمال کرتے ہوئے، 29 مارچ 2020 کو ایک حکم جاری کیا۔ جس میں دیگر باتوں کے علاوہ پالیسی کا خاکہ تیار کرنے، منصوبے تیار کرنے، اسٹریٹجک آپریشنز اور ان منصوبوں/پالیسیوں/ اسٹریٹیجیز/ فیصلوں کو کووڈ 19 عالمی وبا کے معاملے میں موثر اور معینہ مدت میں نفاذ کے لیے تمام ضروری اقدامات کرنے کے واسطے مسائل کے مقامات کی شناخت کرنے اوران کا موثر حل فراہم کرانے کے لئے ٹیکنالوجی اور ڈیٹا مینجمنٹ سے متعلق ایک بااختیار گروپ کی تشکیل کی بات کی گئی ۔ بااختیار گروپ کے فیصلے کے مطابق، اس کے چیئرپرسن نے مورخہ 11 مئی2020 کو ایک آرڈر جاری کیا، جس میں آروگیہ سیتو ڈیٹا تک رسائی اور نالج شیئرنگ پروٹوکول، 2020 کو نوٹیفائی کیا گیا، تاکہ آروگیہ سیتو موبائل ایپلیکیشن کے ذریعے ڈیٹا کے محفوظ کلیکشن، افراد کے ذاتی ڈیٹا کےتحفظ اور کووڈ-19 عامی وباکو ختم کرنے اور اس کے حل کے لیے ذاتی اور غیرذاتی ڈیٹا کے موثر استعمال اور شیئرنگ کو یقینی بنایا جا سکے۔
مذکورہ پروٹوکول کی ضابطوں کے مطابق، آروگیہ سیتو موبائل ایپلیکیشن کے کانٹیکٹ ٹریسنگ فیچر کو بند کر دیا گیا ہے اور اس کے ذریعے جمع کیے گئے کانٹیکٹ ٹریسنگ ڈیٹا کو حذف کر دیا گیا ہے۔
صحت اور خاندانی بہبود کی وزارت، ریاستی صحت کے محکموں، قومی اور ریاستی ڈیزاسٹر مینجمنٹ اتھارٹیز کے منظور شدہ افسروں اور ڈسٹرکٹ سول سرجن کو آروگیہ سیتو کے ذریعے جمع کیے گئے ڈیٹا تک محفوظ رسائی دی گئی تھی۔
آروگیہ سیتو موبائل ایپلیکیشن کے ذریعے جمع کیے گئے کانٹیکٹ ٹریسنگ ڈیٹا کو حذف کر دیا گیا ہے۔
۔۔۔۔۔۔۔۔۔۔۔
ش ح۔ اگ۔ ن ا۔
U-1380
(Visitor Counter : 59
بجلی کی وزارت
بجلی کے وزیر جناب آر کے سنگھ نے اخراج کم کرنے کے لئے تھرمل پاور بجلی گھروں کی پیداوار اور ان کی شیڈولنگ میں لچیلا پن فراہم کرنے کے عمل سے متعلق نفاذی مسائل کا جائزہ لیا
قابل تجدید توانائی کی صلاحیت میں اضافہ کی حوصلہ افزائی کے لئے ضروری پالیسی سے متعلق ہر طرح کی امداد فراہم کی جانی چاہئے:جناب آر کے سنگھ
توانائی اور نئی وقابل تجدید توانائی اور ہنرمندی کے فروغ نیز صنعت سازی کے وزیر مملکت  جناب آ رکے سنگھ نے بجلی کی وزارت کی جانب سے میکانزم سے متعلق نفاذی معاملوں پر تبادلۂ خیال کرنے اور کاربن کے اخراج کو کم کرنے نیز تھرمل پاور اسٹیشنوں سے بجلی کی پیداوار اور شیڈولنگ میں لچک فراہم کرنے کی غرض سے ایک جائزہ میٹنگ طلب کی۔ اس میٹنگ میں بجلی کے سکریٹری جناب اجے کمار بھلا، بجلی کی وزارت، ایم این آر ای، سی ای اے، سی ای آر سی، پی او ایس او سی او اور این ٹی سی کے سینئر حکام نے شرکت کی۔
تھرمل پاور اسٹیشنوں بجلی کی پیداوار اور شیڈولنگ میں لچک فراہم کرنے یا لچک کی گنجائش کے میکانزم کا معاملہ بجلی کی وزارت کے ذریعہ اٹھایاگیا تھا۔ اس میکانزم کے تحت ایک جنریشن کمپنی قائم کی جاسکتی ہے یا خریدی جاسکتی ہے، جو ملک میں کہیں بھی قابل تجدید توانائی پیدا کرنے کی صلاحیت رکھتی ہو اور بجلی سپلائی کی موجودہ عہد بستگی کے لئے ایسی قابل تجدید توانائی کا استعمال کرسکے۔ مذکورہ میکانزم کے سہل نفاذ کے لئے کچھ ایسے مسائل ہیں جن کو حل کرنا ضروری ہے۔
بجلی کے وزیر نے ایسے مسائل کو حل کرنے کے لئے مناسب ہدایات؍رہنما خطوط پیش کئے ہیں۔ انہوں نے کہا کہ حکومت کی توجہ ملک میں قابل تجدید توانائی کو فروغ دینے کی ہے۔ ہندوستان کی بین الاقوامی سطح پر عہد بستگی کو اجاگر کرتے ہوئے وزیر موصوف نے کہا کہ قابل تجدید توانائی کی صلاحیت بڑھانے اور حوصلہ افزائی کے لئے پالیسی سے متعلق تمام ضروری تعاون اور امداد فراہم کیا جانا چاہئے۔
صحت اور خاندانی بہبود کی وزارت
کووڈ راحتی امداد پر اَپ ڈیڈ
اب تک ریاستوں اور مرکز کے زیر انتظام ریاستوں کو 17,755آکسیجن کنسنٹریٹر، 15,961آکسیجن سیلنڈر ،19آکسیجن جنریشن پلانٹ ، 12,913وینی لیٹر؍بی آئی پی اے پی،6.9لاکھ ریمڈیسویر انجکشن کو تیزی سے تقسیم کیا گیا؍بھیجا گیا ہے
بھارت سرکار کو 27 اپریل 2021ء سے مختلف ممالک ؍تنظیموں سے کووڈ -19طبی امداد سپلائی اور آلات کا بین الاقوامی تعاون مل رہا ہے۔ انہیں ریاستوں اور مرکز کے زیر انتظام ریاستوں کو فوراً بھیجا ؍تقسیم کیاجارہا ہے۔
27اپریل 2021ء سے 23 مئی 2021ء تک کل ملاکر 17,755آکسیجن کنسنٹریٹر، 15,961آکسیجن سیلنڈر، 19 آکسیجن جنریشن پلانٹ، 12,913وینٹی لیٹر؍بی آئی پی اے پی، 6.9لاکھ ریمڈیسویر شیشیوں کو سڑک اور ہوائی راستوں کے توسط سے تقسیم کیا گیا؍بھیجا گیا ہے۔
اونٹاریوںبرطانیہ، آسٹریلیا، ملیشیا، یو ایس آئی ایس پی ایف، بدھسٹ سنگھاور ایس اینڈ جے چیریٹیبل ٹرسٹ سے 23؍22مئی کو وصول کی گئی بڑی کھیپ۔
|
|
کھیپ
|
|
مقدار
|
|
آکسیجن کنسنٹریٹرز
|
|
1,125
|
|
وینٹی لیٹر؍بی آئی- پی اے پی؍سی پی اے پی
|
|
1,397
راحتی اشیاء کو ریاستوں ؍ مرکز کے زیر انتظام ریاستوں اور اداروں کو فوراً مختص اور منظم طورپر تقسیم کرنا ایک مسلسل کوشش ہے۔
مرکزی وزارت صحت مستقل بنیاد پر اس کی وسیع نگرانی کررہی ہے۔ امداد ، تعاون اور عطیے کی شکل میں بین الاقوامی تعاون کے طورپر غیر ملکی کووڈ راحتی اشیاء کی وصولیابی اور اس کے مختص کرنے میں تال میل کے لئے مرکزی وزارت صحت نے ایک وقف تال میل سیل بنایا گیا ہے۔ 26 اپریل 2021ء سے اس سیل نے اپنا کام شروع کردیا ہے، وہیں وزارت صحت نے ایک اسٹینڈرڈ آپریٹنگ ضابطہ بھی تیار کیا ہےاور 2 مئی 2021ء سے اسے نافذ کیا گیا ہے۔
وزارت ماہی پروری، مویشی پروری و ڈیری
جانوروں پر گرمی کا اثر
نئیدہلی۔25؍جون۔ماہی پروری ، مویشی پالن اور دودھ کی صنعت کے وزیر مملکت جناب سنجیو کمار بالیان نے لوک سبھا میں ایک تحریری جواب میں بتایا ہے کہ زراعت اور اس سے وابستہ ذیلی موضوعات مثلاً مویشی پالن ، دودھ کی صنعت اور ماہی پروری ریاستی موضوعات ہیں۔ ماہی پروری اور مویشی پالن، دودھ کی صنعت کی وزارت اس سلسلے میں ریاستی حکومت کی کوششوں کو تقویت دیتی آئی ہے۔ تمام ریاستوں / مرکز کے زیر انتظام علاقوں کو تباہکاری انتظام اتھارٹیاں قائم کرنی ہوتی ہیں اور انہیں اس سلسلے میں طے شدہ تباہکاری انتظام منصوبے وضع کرنے پڑتے ہیں تاکہ وہ اموات اور تیزی سے بڑھتے ہوئے درجہ حرارت کے نتیجے میں پڑنے والی شدید گرمی کی وجہ سے پھیلنے والی بیماریوں اور رونما ہونے والی اموات سمیت مختلف النوع اقسام کی تباہکاریوں کا سامنا کرسکیں۔
ابھی تک مویشی پالن کےمحکمے اور دودھ کی صنعت نے جانوروں کے تحفظ اور خشک سالی، سیلاب ، گرم ہواؤں اور لُو کے تھپیروں وغیرہ کی وجہ سے مویشیوں پر مبنی وسائل کو لاحق ہونے والے خسارے کی روک تھام کیلئے 2016 میں تباہکاری انتظام منصوبہ وضع کیا ہے۔ اس محکمے نے ایک پشوپالک کلینڈر بھی جاری کیا ہے جو کاشتکاروں کیلئے ماہانہ پیش بندیوں پر مبنی مویشی پالن مشاورت نامہ ہے اور جس میں اپریل ، مئی ، جون اور جولائی کےمہینوں کے لئے مشاورت نامے بھی شامل ہیں تاکہ مویشیوں پر بڑھتے ہوئے درجہ حرارت کے اثرات کو کم کیا جاسکے۔ شدید گرمی والے مہینوں میں کاشتکار حضرات اپنے مویشیوں کاتحفظ کرسکیں اس کے لئے بیداری پیداکرنے کی غرض سے اضافی طور پر اسے ایم کسان پورٹل کے توسط سے مختصر پیغام رسانی خدمات یا ایس ایم ایس کے ذریعے بھی ارسال کیا جارہا ہے۔
قومی تباہکاری انتظام اتھارٹی  ، حکومت ہند نے اپریل 2016 میں چلنےوالی گرم لہر سے متعلق روک تھام اور انتظام پر مشتمل لائحہ عمل بھی تیار کیا ہے جس میں مویشیوں پر شدید گرمی کے نتیجے میں مرتب ہونے والے اثرات کو کم کرنے کے عناصر بھی شامل ہیں۔ این ڈی ایم اے شدید گرمی سے متاثر ہونےوالی تمام ریاستوں اور مرکز کے زیرانتظام علاقوں کیلئے مشاورت نامے جاری کرتی ہے جس میں مویشیوں کے تحفظ کا پہلو بھی شامل ہوتا ہے۔ این ڈی ایم اے اس سلسلے میں سماجی بیداری پر بھی توجہ مرکوز کرتی ہے اور سوشل میڈیا ، پرنٹ / الیکٹرانک میڈیا ، اشتہارا ت اور شارٹ ٹی وی کمرشیل فلموں کے ذریعے بھی بیداری پیدا کرنے کی کوشش کرتی ہے تاکہ شدید گرمی سے مویشیوں کو بچایا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-2604
(Visitor Counter : 42
وزیراعظم کا دفتر
لوک سبھا کے اسپیکر کا مضمون اس امر کو اجاگر کرتا ہے کہ کس طرح پارلیمنٹ نے’’جمہوریت کی ہم آہنگی‘‘ پیدا کی ہے: وزیر اعظم
وزیر اعظم جناب نریندر مودی نے لوک سبھا کے اسپیکر کے ذریعہ تحریر کردہ ایک مضمون کی ستائش کی جس میں جناب اوم بڑلا نے پارلیمنٹ اور جمہوریت کی اہمیت کو اجاگر کیا ہے۔
ایک ایکس پوسٹ میں، وزیر اعظم کے دفتر نے کہا؛
’’لوک سبھا کے اسپیکر جناب @ombirlakota جی کے ذریعہ تحریر کردہ ایک معلوماتی مضمون۔ انہوں نے اس امر کو اجاگر کیا ہے کہ آئینی اقدار، قومی مفاد اور مشترکہ فلاح و بہبود کےلیے کھڑے ہوکر اور یکساں احترام کے ساتھ مختلف آراء کو قبول کرتے ہوئے کس طرح پارلیمنٹ نے ’’جمہوریت کی ہم آہنگی‘‘ پیدا کی ہے۔‘‘
https://indianexpress.com/article/opinion/columns/lok-sabha-speaker-om-birla